ГРАДСКА ОПШТИНА МЕДИЈАНА ПОЗИВА ГРАЂАНЕ И УПРАВНИКЕ СТАМБЕНИХ ЗАЈЕДНИЦА ДА ПРИЈАВЕ ПОПЛАВЉЕНЕ ОБЈЕКТЕ НАКОН НЕВРЕМЕНА

Градска општина Медијана позива грађане и управнике стамбених заједница са територије Општине да доставе информације о поплављеним улазима, подрумима и двориштима стамбених зграда, насталим као последица невремена које је погодило Ниш 18. јула 2026. године.
Прикупљени подаци биће прослеђени надлежним градским службама ради евидентирања последица и предузимања даљих мера.
Пријаве је могуће доставити:
· електронском поштом на адресе: vanrednesituacije@medijana.rs, vanrednesituacije@gu.ni.rs, или
· непосредно Градској општини Медијана.
У пријави је потребно навести:
· адресу објекта,
· кратак опис настале штете (поплављен улаз, подрум и/или двориште),
· име и презиме подносиоца пријаве или управника стамбене заједнице,
· контакт телефон.
Подсећамо да се захтеви за дезинфекцију стамбених и породичних објеката, као и дворишта, достављају Граду Нишу на адресу vanrednesituacije@gu.ni.rs, уз навођење имена и презимена власника или корисника, адресе, квадратуре објекта и контакт телефона.

